《谢林治中访别觉际庵》
宋代·郑清之

野服芒鞋踏藓斑，千峰约饬整云鬟。
山行陡觉精神健，老去惟贪耳目闲。
步武来寻僧舍旧，话言应想夜窗间。
钱湖难买归鞍驻，料得春衫忆素蛮。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。